Kon-Tiki2

Kon-Tiki2 var en ekspedisjon som bygget og seilte to balsaflåter fra Peru til Påskeøya i 2015.Kon-Tiki2: Why would you cross the Pacific on a wooden raft?, BBC, 7. november 2015, besøkt 22.mai 2016 Formålet med ekspedisjonen var å vise at balsaflåter kan seiles over lange distanser, samt å drive miljøforskning underveis.Ein flytande verstasjon, yr.no, 9. desember 2015, besøkt 22. mai 2016  Ekspedisjonen brukte en måned på å bygge balsaflåtene i Peru og deretter 43 døgn på å seile drøyt 2000 nautiske mil fra Sør-Amerika til Påskeøya. Flåtene ankom Påskeøya 19. desember 2015. Ingen andre balsaflåter har seilt til øya i moderne tid.

På returetappen fra Påskeøya til Sør-Amerika måtte ekspedisjonen avbrytes etter 71 døgn på grunn av vanskelige værforhold.Kon-tiki 2 avbryter ekspedisjonen - mannskapet venter på bli berget, aftenposten.no, 17. mars 2016, 22. mai 2016 Flåtene hadde da nådd halvveis. Hele mannskapet ble tatt ombord i et japansk lasteskip før et skip fra den chilenske marinen tok dem til land i Chile. Initiativtaker og ekspedisjonsleder Torgeir Higraff valgte å avbryte ekspedisjonen for å ikke utsette mannskapet for risiko.Kon-Tiki2: Pacific raft expedition abandoned, 18. mars 2016, besøkt 23. mai 2016

Ekspedisjonen bygget og seilte to balsaflåter: «Rahiti Tane» og «Tupac Yupanqui». Flåtene lignet Kon-Tiki-flåten som Thor Heyerdahl bygget i 1947. Liksom Kon-Tiki ble Rahiti Tane og Tupac Yupanqui bygget med balsatømmer fra Ecuador på den peruanske marinens verft i Callao ved Lima. Men Kon-Tiki2-flåtene var annerledes på flere måter: mens Kon-Tiki hadde ror, ble Kon-Tiki2-flåtene styrt med guara-bord som gjorde at flåtene kunne seile på tverrvind. Kon-Tiki2-flåtene hadde også moderne satellittutstyr ombord, i tillegg til solcellepanel og forskningsutstyr.Kon-Tiki2 blir stappet med norsk teknologi  digi.no, 21. oktober 2015, besøkt 22. mai 2016

Ekspedisjonen hadde mannskap fra Norge, Russland, Storbritannia, Mexico, New Zealand, Sverige og Peru.Kon-Tiki2 Crew, besøkt 22. mai 2016 Øyvin Lauten og Kari Skår Dahl var kapteiner på første etappen, mens Signe Meling og Ola Borgfjord var kapteiner på andre etappe. Cecilie Mauritzen var forskingssjef og Håkon Wium Lie var teknologiansvarlig. Jostein Alvær Heidenstrøm var med som livredder på første etappe.Jostein (19) er livredder på Kon-Tiki 2s ferd fra Peru til Påskeøya, aftenposten.no, 12. oktober 2015, besøkt 22. mai 2016

Referanser

Eksterne lenker


Kategori:Ekspedisjoner
Kategori:2015 i Sør-Amerika